
Da li je zabranjeno izostavljanje stajanja na Arefatu krećući na Minu s Muzdelife?


* 
* 
* 
* 
* 
* 
* 

 
Da li je zabranjeno izostavljanje stajanja na Arefatu krećući na Minu s Muzdelife?

Urva je rekao: “Ljudi su u džahilijetu tavafili nagi, osim Ahmasa, a to su pripadnici plemena Kurejš bilo po ocu ili majci. Ahmasi su imali prednost u odnosu na ostale ljude: Kurejševići bi davali drugim ljudima svoju odjeću da u njoj tavafe, a isto bi tako i Kurejševićke davale drugim ženama svoju odjeću da u njoj tavafe; ko od njih ne bi dobio odjeću tavafio bi nag. Ljudi su na Minu kretali s Arefata, a Ahmasi s Džemaa. Moj je otac prenio da je Aiša, radijallahu anha, rekla da je sljedeći ajet: ‘Zatim krenite odakle kreću ostali ljudi .. .’ (El-Bekara, 199) objavljen u vezi s Ahmasima. Potom su kretali s Džemaa i išli na Arefat.”


Propisi u vezi s poglavljem


Prvo, stajanje na Arefatu obavezno je, jer izraz el-ifada znači polazak s Arefata nakon iskupljanja na njemu.


Drugo, zabranjeno je krenuti s Muzdelife ili Mine, a da čovjek prethodno ne stoji na Arefatu, kao što su činile Kurejšije u džahilijetu.


Treće, kada je riječ o obavljanju hadža, zabranjeno je da se određena skupina ljudi razlikuje od ostalih hadžija.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


